SAVJETOVANJE SA ZAINTERESIRANOM JAVNOŠĆU

Sadržaj dokumenta za savjetovanje
Obrazac sadržaja dokumenta

	

	Naslov dokumenta
	Nacrt prijedloga Odluke o izmjenama i dopunama Odluke o izvršavanju Proračuna Općine Oriovac za 2026. godinu 

	Stvaratelj dokumenta, tijelo koje provodi savjetovanje
	Općina Oriovac

	Svrha dokumenta
	[bookmark: _GoBack]Člankom 18. Zakona o proračunu („Narodne novine“, broj 144/21) propisano je da predstavničko tijelo jedinice lokalne samouprave donosi odluku o izvršavanju proračuna kojom se, među ostalim, uređuje opseg zaduživanja i jamstava te druga pitanja vezana uz izvršavanje proračuna.

Predlaže se dopuna Odluke o izvršavanju Proračuna Općine Oriovac za 2026. godinu radi usklađivanja s I. izmjenama i dopunama Proračuna za 2026. godinu. Dopunom se uređuju iznosi i uvjeti dugoročnog zaduživanja za kapitalne projekte i projekte sufinancirane sredstvima Europske unije.


	Datum dokumenta
	11. rujna 2026. godine



Opis teme, prijedloga ili problema o kojemu se provodi savjetovanje
Savjetovanje se provodi o Nacrtu prijedloga Odluke o izmjenama i dopunama Odluke o izvršavanju Proračuna Općine Oriovac za 2026. godinu (u daljnjem tekstu: Odluka). Odlukom se uređuje dugoročno zaduživanje Općine kod HBOR-a u iznosu od 1.221.525,00 EUR za kapitalne projekte te 2.200.000,00 EUR za projekte „Društveno-kulturni centar Lužani“ i „Jačanje kapaciteta DVD-a Oriovac za protupožarnu zaštitu“, sufinancirane sredstvima Europske unije.

Svrha savjetovanja i cilj koji bi se prijedlogom želio postići
Cilj savjetovanja jest upoznati zainteresiranu javnost s predloženom dopunom Odluke i uvjetima planiranog zaduživanja te prikupiti mišljenja, primjedbe i prijedloge prije njezina donošenja na Općinskom vijeću Općine Oriovac.

Metoda savjetovanja
Savjetovanje se provodi javnom objavom Nacrta Odluke na službenoj internetskoj stranici Općine Oriovac, uz obrazac za sudjelovanje u savjetovanju.

Rok zaprimanja odgovora i način na koji će biti pružena povratna informacija
Savjetovanje je otvoreno od 11. rujna 2026. godine do 25. rujna 2026. godine. Kraći rok savjetovanja predlaže se zbog potrebe pravodobnog usklađenja proračunskih akata i ishođenja suglasnosti nadležnih tijela za dugoročno zaduživanje. Povratne informacije bit će pružene putem Izvješća o provedenom savjetovanju koje će se po zaključenju savjetovanja objaviti na službenoj internetskoj stranici Općine Oriovac.

Dodatni upiti
Za sve dodatne upite sudionici savjetovanja mogu se obratiti pismeno na adresu Općine Oriovac, Trg hrvatskog preporoda 1, 35250 Oriovac, ili elektroničkom poštom na adresu: opcinaoriovac@gmail.com.

Zahtjev onima koji sudjeluju u savjetovanju
Molimo sudionike u savjetovanju da navedu svoje ime i prezime, u čije ime daju mišljenje odnosno koga predstavljaju te jesu li koga posebno dodatno konzultirali. Sukladno propisima o zaštiti osobnih podataka, navedeni podaci bit će javno objavljeni samo uz privolu sudionika.

Dostupnost odgovora
Odgovori će biti objavljeni u Izvješću o provedenom savjetovanju na službenoj internetskoj stranici Općine Oriovac, osim ako je sudionik zatražio povjerljivost podataka.

Povratna informacija o savjetovanju
Pozivaju se sudionici savjetovanja na dostavu povratnih informacija o samom procesu savjetovanja te prijedloga za poboljšanje savjetovanja u budućnosti.

